rejauldu/bengali-wikipedia huggingface dataset:
ইন্দ্রজিৎ প্রসাদ হলেন একজন বাংলাদেশী শিক্ষাবিদ ও অন্তঃক্ষরা গ্রন্থিবিজ্ঞান। তিনি ঢাকা মেডিকেল কলেজ ও হাসপাতাল-এর ডায়াবেটিস ও এন্ডোক্রিনোলজি বিভাগের অধ্যাপক ও বিভাগীয় প্রধান। এছাড়াও তিনি মেডিসিন, ডায়াবেটিস, থাইরয়েড ও হরমোনের রোগ বিশেষজ্ঞ।    প্রাথমিক জীবন এবং শিক্ষা  ডাঃ ইন্দ্রজিৎ প্রসাদ ঢাকা মেডিকেল কলেজ থেকে তাঁর ব্যাচেলর অফ মেডিসিন, ব্যাচেলর অফ সার্জারি (এমবিবিএস) ডিগ্রি অর্জন করেছেন। পরবর্তীতে তিনি মেডিসিনের ক্ষেত্রে বিশেষায়িত হন এবং মেডিসিনে কলেজ অফ ফিজিশিয়ানস অ্যান্ড সার্জন (FCPS) এর ফেলোশিপ ডিগ্রি অর্জন করেন। এরপরে তিনি বারডেম থেকে এন্ডোক্রিনোলজিতে ডক্টরেট অফ মেডিসিন (এমডি) অর্জন করেন। তিনি ডায়াবেটিস, এন্ডোক্রাইন এবং মেটাবলিক ডিসঅর্ডারে বিশেষজ্ঞ। তাছাড়াও তিনি মার্কিন যুক্তরাষ্ট্র থেকে আমেরিকান ক্লিনিক্যাল এন্ডোক্রিনোলজি এসোসিয়েশনের (MACE) উপর মাস্টার উপাধি অর্জন করেছেন।    কর্মজীবন  ডঃ প্রসাদ স্যার সলিমুল্লাহ মেডিকেল কলেজে (SSMC) এন্ডোক্রিনোলজি বিভাগের সহকারী অধ্যাপক হিসেবে কাজ করেছেন।  পরে এবং পরবর্তীতে তিনি ঢাকা মেডিকেল কলেজ ও হাসপাতালে যোগদান করেন এবং সহকারী অধ্যাপক হিসেবে দায়িত্ব পালন করেন। https://acedbbd.org/wp-content/uploads/2021/02/201701.pdf তারপর ডায়াবেটিস ও এন্ডোক্রিনোলজি বিভাগের প্রধানের সম্মানিত পদ গ্রহণ করেন।    গবেষণা এবং অবদান  ডঃ ইন্দ্রজিৎ প্রসাদ তার গবেষণা প্রচেষ্টার মাধ্যমে এন্ডোক্রিনোলজির ক্ষেত্রে বিভিন্ন অবদান রেখেছেন। ডায়াবেটিস, থাইরয়েড ডিসঅর্ডার, গোনাডাল ডিসজেনেসিস এবং অন্যান্য অন্তঃস্রাবী রোগ সহ তার গবেষণার আগ্রহ বিভিন্ন ক্ষেত্রকে অন্তর্ভুক্ত করে। https://www.banglajol.info/index.php/CARDIO/article/view/65631/44332https://www.banglajol.info/index.php/JBCPS/article/view/55939/39196https://www.banglajol.info/index.php/BJOG/article/view/65987/44426https://www.banglajol.info/index.php/JDMC/article/view/38951/26465https://www.banglajol.info/index.php/JDMC/article/view/51182/37027  ডাঃ প্রসাদ ডায়াবেটিস, থাইরয়েড-সম্পর্কিত বিভিন্ন চিকিৎসা নির্দেশিকা প্রায়ই টেলিভিশন শো, সংবাদপত্র এবং সোশ্যাল মিডিয়া সহ বিভিন্ন মিডিয়া প্ল্যাটফর্মের মাধ্যমে প্রচার করেন। https://epaper.jugantor.com/storage/2022-11-12/7/link_img_1668192926_2.jpg?fbclid=IwAR3qBjEZnmU6KLLgfqLENufUBG2dcXcf56ZoxWYtb0KvptRnlURbnJ59LqI    আরো দেখুন    ঢাকা মেডিকেল কলেজ ও হাসপাতাল  এন্ডোক্রিনোলজি  ডায়াবেটিস   তথ্যসূত্র   বিষয়শ্রেণী:ঢাকা মেডিকেল কলেজের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:বাংলাদেশী স্বাস্থ্য পেশাজীবী বিষয়শ্রেণী:বাংলাদেশী শিক্ষায়তনিক বিষয়শ্রেণী:বাংলাদেশী চিকিৎসক বিষয়শ্রেণী:১৯৭৬-এ জন্ম
আইন আল-খিল মসজিদ, যা আল-আজহার মসজিদ নামেও পরিচিত (কায়রোর আল-আজহার মসজিদ বা ফেস এল-জিদিদের লাল্লা আয-জার মসজিদের সাথে বিভ্রান্ত হবেন না), হলো মরক্কোর ফেজের পুরাতন মদিনা ফেস এল-বালিতে অবস্থিত একটি ঐতিহাসিক মসজিদ।   ইতিহাস  মসজিদটি প্রথম দ্বাদশ শতাব্দীর শেষের দিকে আলমোহাদ রাজবংশের অধীনে নির্মিত হয়েছিল এবং এটি আইন আল-খিল ("ঘোড়ার বসন্ত ") এলাকায় অবস্থিত। এটি আল-আন্দালুসের সুফি গুরু ইবনে আরাবির সাথে এর সংযোগের জন্য উল্লেখযোগ্য, যিনি একাধিকবার ফেস পরিদর্শন করেছিলেন এবং ১১৯০ এর দশকের শেষের দিকে প্রায়শ প্রার্থনা ও ধ্যানের জন্য এই মসজিদে যেতেন।  ২০০৬ সালে সংলগ্ন বেশ কয়েকটি বাড়ি ধসে পড়ার পর ১০ জন নিহত এবং মসজিদের একটি অংশ ধ্বংস হয়। এরপর সম্প্রতি মসজিদটি সংস্কার ও পুনর্বাসনের প্রচেষ্টার বিষয় হয়ে উঠেছে। ফেজের সাথে ইবনে আরাবীর সম্পর্ককে উৎসাহিত করার উদ্দেশ্যে বিশ্ব স্মৃতিস্তম্ভ তহবিলের সহযোগিতায় মরক্কোর ওয়াকফ এবং ইসলামিক বিষয়ক মন্ত্রণালয় এই পুনরুদ্ধার প্রচেষ্টার নেতৃত্ব দেয়।   স্থাপত্য  মসজিদটি দুটি দিক থেকে অস্বাভাবিক। একটি হল এর অষ্টভুজাকার মিনার, যা ফেস এবং মরক্কোর বেশিরভাগ অঞ্চলে বিরল যেখানে বর্গাকার ভিত্তি বিশিষ্ট মিনারগুলি আদর্শ। এর আরেকটি অস্বাভাবিক বৈশিষ্ট্য হল এটির দুটি ভিন্ন তলায় দুটি প্রার্থনা কক্ষ রয়েছে। তবুও প্রার্থনা কক্ষগুলি স্বাভাবিক হাইপোস্টাইল বিন্যাসে রয়েছে যেখানে সারি সারি স্তম্ভগুলি ঘোড়ার নালের খিলানকে সমর্থন করে। মরক্কোর অন্যান্য মসজিদের মতো এই মসজিদেও একটি ঝর্ণা সহ একটি উঠোন রয়েছে।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মরক্কোর মসজিদ বিষয়শ্রেণী:মরক্কোর দর্শনীয় স্থান
চারিকাটা ইউনিয়ন বাংলাদেশের সিলেট জেলার জৈন্তাপুর উপজেলার একটি ইউনিয়ন।   অবস্থান ও সীমানা    ইতিহাস  জৈন্তাপুরে যখন রাজার শাসন ছিল তখন চারজনকে এক সাথে হত্য করে সেই সুত্রে চারিকাটা নামকরণ হয়।   প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :   শিক্ষা প্রতিষ্ঠান   দর্শনীয় স্থান   লালাখাল  ইয়াং রাজার পাহাড়   মেঘালয় চা বাগান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- মোঃ সুলতান করিম   চেয়ারম্যানগণের তালিকা  বর্তমান :সুলতান করিম  সাবেক : শাহ আলম চৌধুরী তোফায়েল,আইয়ুব আলি, লায়ন আলহাজ এম এ হক    আরও দেখুন    তথ্যসূত্র   বিষয়শ্রেণী:জৈন্তাপুর উপজেলার ইউনিয়ন
হরপ্পা (উর্দু/পাঞ্জাবি: , ) পাকিস্তানের পাঞ্জাব প্রদেশের সাহিওয়াল জেলায় হরপ্পা সভ‍্যতা অবস্থিত। প্রত্নস্থলটি রাবী নদীর পুরনো খাতের ধারে অবস্থিত একটি স্থানীয় গ্রামের নামাঙ্কিত। হরপ্পার বর্তমান গ্রামটি প্রত্নস্থল থেকে ৯ কিলোমিটার দূরে অবস্থিত। আধুনিক হরপ্পা ব্রিটিশ আমল থেকেই একটি ট্রেন স্টেশন। কিন্তু এটি একটি ছোটো পাকিস্তানি শহরমাত্র।  প্রত্নস্থলে একটি প্রাচীন ব্রোঞ্জযুগীয় দুর্গশহরের ধ্বংসাবশেষ রয়েছে। এটি সেমেট্রি এইচ কালচার ও সিন্ধু সভ্যতার অংশ।Basham, A. L. 1968. Review of A Short History of Pakistan by A. H. Dani (with an introduction by I. H. Qureshi). Karachi: University of Karachi Press. 1967 Pacific Affairs 41(4) : 641-643. মনে করা হয়, শহরটিতে ২৩,৫০০ মানুষ বসবাস করতেন। সেযুগের বিশ্বে এটি ছিল একটি বৃহৎ শহর।  ব্রিটিশ আমলে প্রাচীন হরপ্পা শহরটি ভীষণভাবে ক্ষতিগ্রস্ত হয়েছিল। এই শহরের ধ্বংসাবশেষ থেকে ইঁট এনে তা লাহোর-মূলতান রেলপথ নির্মাণের কাজে ব্যবহৃত হয়   নামকরণ  জনশ্রুতি অনুযায়ী  রাজা হরপালের নাম থেকে এ জায়গার নাম হরপ্পা হয়েছে।   কেউ কেউ বলেন  হরপালের রাজ্য অগ্নিদগ্ধ বা  ভূমিকম্প বা  বহিরাগত  শক্রর আক্রমণে  ধ্বংসপ্রাপ্ত হয়। ১২০০ বা ১৩০০ বৎসর পূর্বে রাজা হরপালের রাজ্য ধ্বংসপ্রাপ্ত হয়।     হরপ্পা  thumb|250px|সিন্ধু সভ্যতার বিস্তার (সবুজ) ও হড়প্পার অবস্থান সিন্ধু সভ্যতার (বা হরপ্পা সভ্যতা) মূল নিহিত রয়েছে ৬০০০ খ্রিষ্টপূর্বাব্দের মেহেরগড় সভ্যতার মধ্যে। পাঞ্জাব ও সিন্ধু অঞ্চলের সিন্ধু নদ উপত্যকায় ২৬০০ খ্রিষ্টপূর্বাব্দ নাগাদ সিন্ধু সভ্যতার শ্রেষ্ঠ দু'টি শহর হরপ্পা ও মহেঞ্জোদাড়ো গড়ে ওঠে। এই সভ্যতায় লিখন ব্যবস্থা, নগরকেন্দ্র, সামাজিক ও অর্থনৈতিক বৈচিত্র্যের অস্তিত্ব ছিল। ১৯২০-এর দশকে সিন্ধের সুক্কুরের কাছে মহেঞ্জোদাড়োয় এবং লাহোরের দক্ষিণে পশ্চিম পাঞ্জাবের হরপ্পায় খননকার্য চালিয়ে সিন্ধু সভ্যতার ধ্বংসাবশেষ আবিষ্কার করা হয়। ভারতেও পূর্ব পাঞ্জাবের হিমালয়ের পাদদেশ থেকে দক্ষিণে গুজরাত পর্যন্ত এই সভ্যতার একাধিক কেন্দ্র আবিষ্কৃত হয়েছে। পশ্চিমে বালুচিস্তানেও এই সভ্যতার নিদর্শন পাওয়া গেছে। ১৮৫৭ সালে লাহোর-মুলতান রেলপথ নির্মাণের সময় হরপ্পা প্রত্নক্ষেত্রটি ক্ষতিগ্রস্ত হলেও, এখানকার অনেক পুরাদ্রব্যই আবিষ্কার করা সম্ভব হয়েছে।Kenoyer, J.M., 1997, Trade and Technology of the Indus Valley: New insights from Harappa Pakistan, World Archaeology, 29(2), pp. 260-280, High definition archaeology   উৎস    বহিঃসংযোগ    Harappa.com  বিষয়শ্রেণী:পাঞ্জাব বিষয়শ্রেণী:প্রাচীন ভারত বিষয়শ্রেণী:পাকিস্তানের প্রত্নস্থল বিষয়শ্রেণী:ব্রোঞ্জ যুগ বিষয়শ্রেণী:সিন্ধু সভ্যতা বিষয়শ্রেণী:হারানো শহর ও নগর বিষয়শ্রেণী:পাকিস্তানের ইতিহাস বিষয়শ্রেণী:সাহিওয়াল জেলার জনবহুল স্থান বিষয়শ্রেণী:সিন্ধু সভ্যতার স্থানগুলি বিষয়শ্রেণী:পাঞ্জাব, পাকিস্তানের সংস্কৃতি বিষয়শ্রেণী:সাহিওয়াল জেলা বিষয়শ্রেণী:খ্রিস্টপূর্ব ৪র্থ সহস্রাব্দে প্রতিষ্ঠিত জনবহুল স্থান
আনোয়ার হোসেন একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউটে (আইবিএ) দীর্ঘকাল অধ্যাপনা করেছেন। তিনি সাউথইস্ট ইউনিভার্সিটির সাবেক উপাচার্য। বর্তমানে তিনি নর্দান ইউনিভার্সিটি বাংলাদেশের উপাচার্য হিসেবে দায়িত্ব পালন করছেন।   শিক্ষাজীবন  আনোয়ার হোসেন ঢাকা বিশ্ববিদ্যালয়ের সমাজ বিজ্ঞান বিভাগ থেকে ১৯৬৭ সালে স্নাতক ও ১৯৬৮ সালে স্নাতকোত্তর পাশ করেন। ১৯৭১ সালে তিনি আমেরিকার ইন্ডিয়ানা বিশ্ববিদ্যালয়ের স্কুল অব বিজনেস থেকে এমবিএ ডিগ্রি লাভ করেন। তিনি ১৯৮৩ সালে সার্বিয়ার বেলগ্রেড বিশ্ববিদ্যালয় থেকে ডক্টর ইন ইকোনমিক সাইন্স ডিগ্রি অর্জন করেন।   কর্মজীবন  হোসেন ১৯৭২ সালে ঢাকা বিশ্ববিদ্যালয়ের ব্যবসায় প্রশাসন ইনস্টিটিউটে (আইবিএ) সহকারী অধ্যাপক হিসেবে যোগ দেন। ১৯৯১ সালে তিনি অধ্যাপক হন। কর্মজীবনে তিনি ঢাকা বিশ্ববিদ্যালয়ের সূর্য সেন হলের প্রাধ্যক্ষ, আইবিএ-এর পরিচালক, বাংলাদেশ উন্মুক্ত বিশ্ববিদ্যালয়ের কোষাধ্যক্ষ, আমেরিকান ইন্টারন্যাশনাল ইউনিভার্সিটি-বাংলাদেশের উপ-উপাচার্য, প্রেসিডেন্সি বিশ্ববিদ্যালয়, বাংলাদেশের ভারপ্রাপ্ত উপাচার্য এবং সাউথইস্ট ইউনিভার্সিটির উপাচার্যসহ বিভিন্ন গুরুত্বপূর্ণ দায়িত্ব পালন করেন।  আনোয়ার হোসেন ২০১৬ সালে নর্দান ইউনিভার্সিটি বাংলাদেশের ভারপ্রাপ্ত উপাচার্য হিসেবে যোগ দেন এবং ২০১৭ সালে প্রথম মেয়াদে বিশ্ববিদ্যালয়টির উপাচার্যের দায়িত্বভার গ্রহণ করেন। ২০২১ সালে তিনি দ্বিতীয় মেয়াদে পরবর্তী চার বছরের জন্য নর্দান ইউনিভার্সিটি বাংলাদেশের উপাচার্য হিসেবে নিয়োগ লাভ করেন।   প্রকাশনা  জাতীয় ও আন্তর্জাতিক জার্নালে তার প্রায় অর্ধশত গবেষণা প্রবন্ধ প্রকাশিত হয়েছে।   পুরস্কার   এমটিসি গ্লোবাল আউটস্ট্যান্ডিং ম্যানেজমেন্ট টিচার অব ফরেন অরিজিন অ্যাওয়ার্ড-২০১৭   তথ্যসূত্র   বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্যবসায় প্রশাসন ইনস্টিটিউট, ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশী শিক্ষাবিদ বিষয়শ্রেণী:সাউথইস্ট ইউনিভার্সিটির উপাচার্য বিষয়শ্রেণী:নর্দান ইউনিভার্সিটি বাংলাদেশের উপাচার্য বিষয়শ্রেণী:ইন্ডিয়ানা বিশ্ববিদ্যালয়ের প্রাক্তন শিক্ষার্থী
থাম্ব|এস্পেরাঞ্জা বেস স্কুলের শিশু, কিশোর এবং শিক্ষক অ্যান্টার্কটিকার কোনও স্থায়ী বাসিন্দা নেই। এতে গবেষণা কেন্দ্র এবং ফিল্ড ক্যাম্প রয়েছে যা নির্দিষ্ট মৌসুমে বা সারা বছর ধরে পরিচালনা করা হয়, এছাড়াও এখানে তিমি শিকারের জন্য স্থাপিত কিছু পুরনো বসতি রয়েছে।Cool Antarctica: Who lives in Antarctica?  অ্যান্টার্কটিক চুক্তিতে স্বাক্ষরকারী প্রায় ১২টি রাষ্ট্র অ্যান্টার্কটিক মহাদেশ এবং তার আশেপাশের মহাসাগরগুলিতে মৌসুমি (গ্রীষ্ম) বা বর্ষব্যাপী গবেষণা করার জন্য কর্মী পাঠিয়ে থাকে।  মহাদেশ এবং এর আশেপাশের দ্বীপগুলিতে ৬০° দক্ষিণ অক্ষাংশের দক্ষিণাঞ্চল (অ্যান্টার্কটিক চুক্তির আওতাভুক্ত অঞ্চল) নিয়ে বৈজ্ঞানিক গবেষণা বা সহায়তা করছেন এমন লোকসংখ্যা গ্রীষ্মে প্রায় ৪০০০ থেকে শীতকালে ১০০০-এর মধ্যে উঠানামা করে। এছাড়া, চুক্তি অঞ্চলের জলে জাহাজের ক্রু, চালক ও বিজ্ঞানীরা সহ প্রায় এক হাজার কর্মী বর্তমান রয়েছেন। অ্যান্টার্কটিকার বৃহত্তম স্টেশন ম্যাকমুরডো স্টেশনটিতে গ্রীষ্মকালে জনসংখ্যা থাকে প্রায় ১০০০, শীতকালে যা প্রায় ২০০ তে নেমে আসে।  অ্যান্টার্কটিকায় কমপক্ষে ১১ টি শিশুর জন্ম হয়েছে।Science Geeks: "Why 11 babies have been born in Antarctica" 14 July 2020 এর মধ্যে প্রথমজন ছিলেন এমিলিও মার্কোস পালমা, যিনি ১৯৭৮ সালের ৭ জানুয়ারি অ্যান্টার্কটিক উপদ্বীপের নিকটস্থ হোপ বে-এর এসপেরাঞ্জাতে আর্জেন্টিনার দম্পতির ঘরে জন্মগ্রহণ করেছিলেন। অ্যান্টার্কটিক মহাদেশে জন্মগ্রহণকারী প্রথম মেয়ে হল মারিসা দে লাস নিভেস দেলগাদো, যিনি ১৯৭৮ সালের ২৭শে মে বেস এসপেরাঞ্জার (আর্জেন্টিনার সেনাবাহিনী) ফোর্তিন সারজেন্তো কাব্রালে জন্মগ্রহণ করেছিলেন।   তথ্যসূত্র   বিষয়শ্রেণী:মহাদেশ অনুযায়ী জনপরিসংখ্যান বিষয়শ্রেণী:অ্যান্টার্কটিকার ব্যক্তি
thumb|ম্যাথিয়াস স্টমের আঁকা কণ্টকমুকুট পরিহিত খ্রীষ্ট (আনু. ১৬৩৩–১৬৩৯)  যীশুর দুঃখভোগ () বলতে খ্রিস্টধর্মে যীশুর জীবনের অন্তিম সময়কালকে বোঝানো হয়।Cassell's Latin Dictionary, Marchant, J.R.V, & Charles, Joseph F., (Eds.), Revised Edition, 1928, p.396  অসংখ্য ঘটনাবলির মধ্যে যীশুর যীরূশালেমে প্রবেশ, ধর্মধাম পরিষ্কারকরণ, অভিষেক, নিস্তারপর্বের ভোজ, গেৎশিমানী বাগানে মর্মান্তিক দুঃখ, শত্রুদের হাতে সমর্পণ, মহাযাজকের সম্মুখে বিচার, দেশাধ্যক্ষের সম্মুখে বিচার, ক্রুশারোপণ ও মৃত্যু, সমাধি এবং পুনরুত্থান যীশুর দুঃখভোগের অন্তর্ভুক্ত।    তথ্যসূত্র   বিষয়শ্রেণী:খ্রিস্টান পরিভাষা
হাওয়া (ইংরেজিতে এর অর্থ ইভ) হল মিশরের কায়রো থেকে প্রকাশিত একটি আরবি ভাষার সাপ্তাহিক মহিলাদের পত্রিকা। এটি মিশরের প্রাচীনতম একটি পত্রিকা যেটি নারী এবং পরিবারের জন্য নিবেদিত। আরব দেশের অন্যান্য মহিলা পত্রিকাগুলি এই পত্রিকাটিকে অনুকরণ করে তৈরি হয়েছিল। এটি ছিল মিশরের প্রথম মহিলাদের জন্য পত্রিকা এবং এটি ১৯৫৪ সালে প্রতিষ্ঠিত হয়েছিল।  ইতিহাস এবং পরিলেখ হাওয়া প্রথম প্রকাশিত হয়েছিল ১৯৫৪ সালে। এর প্রতিষ্ঠাতা ছিলেন আমিনা আল সাইদ (১৯১৪-১৯৯৫), তিনি ছিলেন একজন মিশরীয় সাংবাদিক এবং নারীবাদী। এর প্রকাশনার দায়িত্বে ছিল দার আল হিলালের মত প্রকাশনা সংস্থা।  হাওয়া সাপ্তাহিকভাবে প্রকাশিত হয়। এই পত্রিকায় নারীবাদী দৃষ্টিকোণকে ব্যবহার করে স্বাস্থ্য ও সৌন্দর্য, পারিবারিক বিষয়, ফ্যাশন, সাজসজ্জা এবং গৃহ ব্যবস্থাপনা সম্পর্কিত খবর থাকে। ১৯৭০ এর দশকে মিশরীয় এবং পাশ্চাত্য উভয় লেখকের লেখা ছোটগল্প এই পত্রিকায় স্থান পেয়েছে। পত্রিকাটি শুধু নারীদের লক্ষ্য করে তৈরি তা নয়, পুরুষদের আগ্রহের মত বিষয়ও এখানে থাকে।  এই পত্রিকার প্রতিষ্ঠাতা, আমিনা আল সাইদ, সাপ্তাহিকের প্রথম প্রধান সম্পাদক ছিলেন এবং ১৯৫৪ সালে এর প্রতিষ্ঠা থেকে শুরু করে ১৯৬৯ সাল পর্যন্ত এই পদে দায়িত্ব পালন করেছিলেন। তিনি ছিলেন মিশরের প্রথম মহিলা প্রধান সম্পাদক  এবং প্রকাশনা সংস্থা দার আল হিলালের প্রথম মহিলা সভাপতি।। ১৯৯৫ সালে তাঁর মৃত্যুর আগে পর্যন্ত তিনি হাওয়া -তে একটি করে সাপ্তাহিক কলাম লিখে গেছেন।  ইকবাল বারাকা এই পত্রিকার দীর্ঘমেয়াদী প্রধান সম্পাদক ছিলেন তিনি ১৯৯৩ সালের জুলাই মাসে এই পদে নিযুক্ত হন। ২০১৪ সালের ২৮শে জুন তারিখে ম্যাগদা মাহমুদ পত্রিকার প্রধান সম্পাদক হন।  মিশরীয় বুদ্ধিজীবী লতিফা আল-জায়াত ১৯৬৫ থেকে ১৯৬৮ পর্যন্ত হাওয়ার অবদানকারী ছিলেন।  প্রচার ১৯৫৪ সালে হাওয়ার এর প্রচার সংখ্যা ছিল ১৭৫,০০০ কপি। ১৯৬৭ সালের আগেই এটির প্রচার সংখ্যা ২০০,০০০ কপিতে পৌঁছে গিয়েছিল। ১৯৬৭ সাল এবং ১৯৭০ সালের মধ্যে এই সংখ্যাটি ছিল প্রায় ১৭৫,০০০ কপি ছিল। ২০০০ সালে পত্রিকার প্রচার সংখ্যা ছিল ১৫০,০০০ কপি। সমস্ত আরবি প্রকাশনার মধ্যে এই পত্রিকাটি বিদেশেও উচ্চ প্রচার সংখ্যা পেয়েছিল।  আরও দেখুন মিশরের পত্রিকার তালিকা  তথ্যসূত্র  বহিঃসংযোগ  প্রাতিষ্ঠানিক ওয়েবসাইট  বিষয়শ্রেণী:আরবি ভাষার ম্যাগাজিন বিষয়শ্রেণী:মিশরে নারীবাদ বিষয়শ্রেণী:নারীবাদী ম্যাগাজিন বিষয়শ্রেণী:১৯৫৪-এ প্রতিষ্ঠিত ম্যাগাজিন
বিক্রম ভাট (জন্ম: ২৭ জানুয়ারি ১৯৬৯) হলেন একজন ভারতীয় চলচ্চিত্র পরিচালক, প্রযোজক ও চিত্রনাট্যকার। তিনি কয়েকটি চলচ্চিত্রে অভিনয়ও করেছেন। তিনি গুলাম (১৯৯৮) ও রাজ (২০০২) চলচ্চিত্রের জন্য দুইবার শ্রেষ্ঠ পরিচালক বিভাগে ফিল্মফেয়ার পুরস্কারের মনোনয়ন লাভ করেন। তার পরিচালিত কয়েকটি ব্যবসাসফল চলচ্চিত্র হল ১৯২০ (২০০৮), শাপিত (২০১০), হন্টেড - থ্রিডি (২০১১) ও রাজ থ্রিডি (২০১২)।  তিনি আসা প্রডাকশন্স অ্যান্ড এন্টারপ্রাইজেস প্রাইভেট লিমিটেডের সৃজনশীল প্রধান ছিলেন, ২০১৪ সালে তিনি এই কোম্পানি থেকে অব্যহতি নেন।  প্রারম্ভিক জীবন বিক্রম ভাট ১৯৬৯ সালের ২৭শে জানুয়ারি মহারাষ্ট্রের বোম্বে শহরে জন্মগ্রহণ করেন। তার পিতা চিত্রগ্রাহক প্রবীণ ভাট। তার পিতামহ বিজয় ভাট ভারতীয় চলচ্চিত্র শিল্পের অগ্রদূতদের একজন।  কর্মজীবন ভাট ১৯৮২ সালে ১৪ বছর বয়সে পরিচালক মুকুল আনন্দের সহকারী হিসেবে আনন্দের প্রথম চলচ্চিত্র কানুন ক্যায়া করেগা দিয়ে তার কর্মজীবন শুরু করেন। ভাট এরপর আনন্দের প্রধান সহকারী হিসেবে অগ্নিপথ চলচ্চিত্রে কাজ করেন। চলচ্চিত্রে বক্স অফিসে সফল না হলেও কাল্ট ক্লাসিকে পরিণত হয়।  তিনি ১৯৯২ সালে মুকেশ ভাটের প্রযোজনায় জনম চলচ্চিত্র দিয়ে পূর্ণ পরিচালক হিসেবে আবির্ভূত হন। তার প্রথম চারটি চলচ্চিত্র বক্স অফিসে ব্যর্থ হয়। তার পরিচালিত প্রথম সফল চলচ্চিত্র ছিল ফারেব (১৯৯৬)। এরপর তার পরিচালিত গুলাম (১৯৯৮), কসুর (২০০১), রাজ (২০০২) ও আওয়ারা পাগল দিওয়ানা (২০০২) চলচ্চিত্রগুলো সফলতা লাভ করে। গুলাম ও রাজ চলচ্চিত্রের জন্য তিনি দুইবার শ্রেষ্ঠ পরিচালক বিভাগে ফিল্মফেয়ার পুরস্কারের মনোনয়ন লাভ করেন। আওয়ারা পাগল দিওয়ানা চলচ্চিত্রের পর তার পরিচালিত আপ মুজে অচ্চে লগনে লগে, দিওয়ানে হুয়ে পাগল ও আনকাহি চলচ্চিত্রগুলো বক্স অফিসে ব্যর্থ হয়। ২০০৮ সালে তিনি রোমহর্ষক ধারা নিয়ে ফিরে আসেন এবং তার পরিচালিত ১৯২০ (২০০৮) ও শাপিত (২০১০)  ব্যবসাসফল হয়। ২০১০ সালে তিনি ভারতে প্রথমবারের মত স্টেরিওস্কোপিক ত্রিমাত্রিক চলচ্চিত্র নিয়ে আসেন। এই ধারার প্রথম চলচ্চিত্র হন্টেড - থ্রিডি ২০১১ সালের মে মাসে মুক্তি পায়, এবং বক্স অফিসে ২৭০ মিলিয়ন রুপী আয় করে সে সময়ে সর্বকালের সর্বোচ্চ আয়কারী হিন্দি রোমহর্ষক চলচ্চিত্রের রেকর্ড গড়ে।  ব্যক্তিগত জীবন ভাট তার কিশোর বয়সের প্রেমিকা অদিতি ভাটকে বিয়ে করেন। তাদের এক কন্যা রয়েছে, তার নাম কৃষ্ণা ভাট। পরবর্তীকালে ভাট অমিষা পটেলের সাথে পাঁচ বছর প্রেমের সম্পর্কে লিপ্ত ছিলেন। ভাট তার কন্যার সাথে খুবই ঘনিষ্ঠ এবং তার কন্যা তার সহকারী হিসেবে কাজ করে থাকেন।  পুরস্কার ও মনোনয়ন   বছর পুরস্কার চলচ্চিত্র ফলাফল ১৯৯৯ শ্রেষ্ঠ পরিচালক বিভাগে ফিল্মফেয়ার পুরস্কার গুলাম  ২০০৩ রাজ  বর্ষসেরা পরিচালক বিভাগে স্টারডাস্ট পুরস্কার   তথ্যসূত্র  বহিঃসংযোগ     বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:ভাট পরিবার বিষয়শ্রেণী:ভারতীয় চলচ্চিত্র পরিচালক বিষয়শ্রেণী:ভারতীয় চলচ্চিত্র প্রযোজক বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:মুম্বইয়ের চলচ্চিত্র প্রযোজক বিষয়শ্রেণী:মুম্বইয়ের চিত্রনাট্যকার বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:হিন্দি চলচ্চিত্র প্রযোজক বিষয়শ্রেণী:হিন্দি চিত্রনাট্যকার বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:২১শ শতাব্দীর ভারতীয় নাট্যকার
দিশা পান্ডে (জন্ম ১৭ জানুয়ারি) একজন ভারতীয় অভিনেত্রী এবং মডেল। তিনি তামিল চলচ্চিত্রে অভিনয় করেছেন, বিশেষত বাণিজ্যিক সাফল্য লাভ করা, থামিজ পদম (২০১০), এবং তেলুগু এবং হিন্দি চলচ্চিত্রে।   তথ্যসূত্র    বহিঃসংযোগ      বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:উদ্ধৃতি শৈলীতে তামিল ভাষার উৎস (ta) বিষয়শ্রেণী:রাজস্থানের নারী মডেল বিষয়শ্রেণী:রাজস্থানের অভিনেত্রী
thumb|upright=1.5|এরিক ক্রিপকে সুপারন্যাচারাল একটি আমেরিকান টেলিভিশন ধারাবাহিক যা এরিক ক্রিপকে তৈরি করেছেন। এটি প্রথম ১৩ সেপ্টেম্বর, ২০০৫ দ্য ডাব্লিউবি চ্যানেলে প্রচারিত হয়েছিল এবং পরবর্তীকালে এর উত্তরাধিকার চ্যানেল দ্য সিডাব্লিউ এর অংশে পরিণত হয়। স্যাম উইনচেস্টার চরিত্রে জ্যারেড প্যাডালেকি এবং ডিন উইনচেস্টার চরিত্রে জেনসেন অ্যাকলস অভিনীত এই ধারাবাহিকটি দুজন ভাইকে কেন্দ্র করে যেখানে তারা পিশাচ, প্রেতাত্মা, দৈত্য এবং অন্যান্য অতিপ্রাকৃত সত্তার শিকার করে। ওয়ান্ডারল্যান্ড সাউন্ড এবং ভিশনের সহযোগিতায় ধারাবাহিকটি প্রযোজনা করেছে ওয়ার্নার ব্রোস।। ক্রিপকের সাথে কার্যনির্বাহী প্রযোজক হয়েছেন জোসেফ ম্যাকগিন্টি নিকল, রবার্ট সিঙ্গার, ফিল স্ক্রিজা, সেরা গ্যাম্বল, জেরেমি কার্ভার, জন শিবান, বেন এডলান্ড এবং অ্যাডাম গ্লাস। প্রাক্তন নির্বাহী নির্মাতা ও পরিচালক কিম ম্যানার্স চতুর্থ মৌসুমের প্রযোজনাকালে ফুসফুসের ক্যান্সারে মারা গিয়েছিলেন।  এই ধারাবাহিকটি ভ্যানকুভার, ব্রিটিশ কলাম্বিয়া এবং আশেপাশের অঞ্চলে চিত্রায়িত হয়েছে এবং প্রায় দশ বছর ধরে এটির বিকাশ চলছিল, কারণ স্রষ্টা ক্রিপেকে বেশ কয়েক বছর এটিকে দাঁড় করাতে ব্যর্থ হচ্ছিলেন। পাইলট আনুমানিক ৫.৬৯ মিলিয়ন দর্শক দেখেছিল এবং প্রথম চারটি পর্বের রেটিং ডব্লিউবিকে ধারাবাহিকটি পুরো মৌসুমের জন্য তুলতে উৎসাহিত করেছিল। ক্রিপেকে মূলত ধারাবাহিকটি তিনটি মৌসুমের জন্য পরিকল্পনা করেছিলেন তবে পরে এটিকে পাঁচটি মৌসুমে প্রসারিত করা হয়েছিল। পঞ্চম মৌসুমে ধারাবাহিকের মূল কাহিনী শেষ হয়েছিল এবং ক্রিপকে ধারাবাহিকটির শোরানার থেকে প্রস্থান করেছিলেন। সেরার জুবলে, জেরেমি কার্ভার, রবার্ট সিঙ্গার এবং অ্যান্ড্রু ড্যাব সহ নতুন নতুন শোরানাররা এই ধারাবাহিকটি আরও বেশ কয়েকটি মৌসুম ধরে অব্যাহত রেখেছে। একাদশতম মৌসুমে সুপারন্যাচারাল দীর্ঘতম চলমান আমেরিকান লাইভ-অ্যাকশন অলীক টিভি ধারাবাহিক হয়ে উঠল। ২০ পর্বের সমন্বয়ে এই ধারাবাহিকটি পনেরোতম এবং শেষ মৌসুমের জন্য নবায়িত করা হয়েছিল যা ১০ই অক্টোবর, ২০১৯ প্রিমিয়ার করা হয়েছিল।   ইতিহাস    গল্প বিন্যাস    লেখনী    ইফেক্ট    সঙ্গীত    চিত্রায়নের স্থান    অনলাইনে পরিবেশনা    হোম মিডিয়া    অভিনয়শিল্পী ও চরিত্রবিন্যাস    সংক্ষিপ্তসার    মৌসুম ১    মৌসুম ২    মৌসুম ৩    মৌসুম ৪    মৌসুম ৫    মৌসুম ৬    মৌসুম ৭    মৌসুম ৮    মৌসুম ৯    মৌসুম ১০    মৌসুম ১১    মৌসুম ১২    মৌসুম ১৩    মৌসুম ১৪    মৌসুম ১৫    পুনরাবৃত্তি উপাদান    ইমপালা    আইন নিয়ে ঝামেলা    দ্য কোল্ট    রুবির ছুরি    ঈশ্বর ফলকসমূহের শব্দ    চিঠিওয়ালা মানুষ    কেইনের চিহ্ন এবং প্রথম ছুরি    তথ্যসূত্র   বিষয়শ্রেণী:ইংরেজি ভাষার টেলিভিশন অনুষ্ঠান বিষয়শ্রেণী:২০১০-এর দশকের মার্কিন নাট্য টেলিভিশন ধারাবাহিক বিষয়শ্রেণী:জনপ্রিয় সংস্কৃতিতে পৌরাণিক কাহিনী বিষয়শ্রেণী:রহস্য-উন্মোচক টেলিভিশন ধারাবাহিক
{{Chembox|ImageFile=EDTA.svg|ImageFile1=Sample of Ethylenediaminetetraacetic acid disodium salt.jpg|ImageName=ইডিটিএ এর গাঠনিক সংকেত|ImageFile_Ref=|ImageName1=ইডিটিএ ডাই-সোডিয়াম সল্ট|ImageCaption1=ডা-সোডিয়াম ইডিটিএ|OtherNames= {{unbulleted list|N,N-Ethane-1,2-diylbis[N-( carboxymethyl)glycine]<ref name=iupac2013 ></span>|Fiaminoethane-tetraacetic acid|Edetic acid (conjugate base edetate) (INN, USAN)|Ethylenedinitrilo-tetraacetic acid|Versene}}|SystematicName=২,২',২",২,'''-(ইথেন-১,২-ডাইইল্ডিনিট্রিলো) টেট্রাএসেডিক এসিড|Section1=!নির্দেশক |-|Section2=!ধর্ম |-|Section5=!তাপরসায়ন |-|Section6=!ফার্মাকোলজি |-|Section7=ঝুঁকি |- | জিএইচএস পিক্টোগ্রাম | 50x50পিক্সেল|The exclamation-mark pictogram in the Globally Harmonized System of Classification and Labelling of Chemicals (GHS) |- | জিএইচএস সিগনাল শব্দ | সাবধানতা |-|Section8=!সংশ্লিষ্ট যৌগ |-|Verifiedfields=পরিবর্তিত|Watchedfields=পরিবর্তিত|verifiedrevid=৪০৮৫৬২৩৭৩}}ইডিটিএ বা ইথিলিনডাইএমিনোটেট্রাএসেডিক অ্যাসিড, হলো এক ধরনের রাসায়নিক পদার্থ, যা শিল্প এবং চিকিৎসা ক্ষেত্রে ব্যবহৃত হয়।ইডিটিএ''' বর্ণহীন, পানিতে দ্রবণীয় ও কঠিন এমিনোপলিকার্বক্সিলিক এসিড। এর অনুবন্ধী ক্ষার হলো ইথিলিনডাইএমিনোটেট্রাএসিটেট। লাইমসকেল দ্রবীভুত করতে ব্যাপক ভাবে এর ব্যবহার করা হয়। এর ব্যবহার বৃদ্ধির কারণ হলো এর একটি হেক্সাডেনটেট (ষষ্ঠ দন্তক) লিগ্যান্ড ও কিলেটিং এজেন্ট আছে। যেমনঃ ধাতব আয়ন যথা, Ca2+ ও Fe3+ কে অন্য আয়নের কাছ থেকে আলাদা করে রাখতে পারে।   নামকরণ  জলে মোট খরচের পরিমাণ ইডিটিএ দিয়ে ট্রাইটেশন করে করা যায়।   রসায়ন সমন্বয় নীতি  বাম|থাম্ব|212x212পিক্সেল|ধাতব-ইডিটিএ নমুনা  [Fe(H2O)6]3+ + H4EDTA ⇌ [Fe(EDTA)]− + 6 H2O + 4 H+ (K''eq = 1025.1)   তথ্যসূত্র    বহিঃসংযোগ   The MEROPS online database for peptidases and their inhibitors: EDTA    EDTA: Molecule of the Month  EDTA Determination of Total Water Hardness  EDTA: the chelating agent under environmental scrutiny, Química Nova, Nov–Dec 2003 (text version)  EDTA: the chelating agent under environmental scrutiny, Química Nova, Nov–Dec 2003 (PDF version)  বিষয়শ্রেণী:জৈব যৌগ বিষয়শ্রেণী:এসেটিক এসিড বিষয়শ্রেণী:অ্যামাইন বিষয়শ্রেণী:প্রতিষেধক ওষুধ বিষয়শ্রেণী:কিলেটিং প্রতিনিধি বিষয়শ্রেণী:ফটোগ্রাফিক রাসায়নিক পদার্থ বিষয়শ্রেণী:প্রিজারভেটিভ বিষয়শ্রেণী:ই-সংখ্যায়িত খাদ্যে সংযোজিত দ্রব্য
right|thumb|ঘুড়ির সূতায় মাঞ্জা দিয়ে সূতা প্রস্তুত করা হচ্ছে, ঢাকা, বাংলাদেশ মাঞ্জা বা ক্রিয়া বিশেষণ হিসেবে মাঞ্জা দেয়া, ঘুড়ি ওড়ানোর বিনোদনের স্বার্থে ব্যবহৃত সুতার বিশেষ প্রস্তুত প্রক্রিয়াকে বোঝায়। সাধারণত ঘুড়ি উৎসব কিংবা সাধারণ ঘুড়ি ওড়ানোর বিনোদনের স্বার্থে ঘুড়ি কাটাকাটি খেলতে আফগানিস্তান, বাংলাদেশ, ভারত, পাকিস্তানসহ ভারতবর্ষের আশেপাশের দেশে মাঞ্জা দেয়া সুতা ব্যবহৃত হয়।  ঘুড়ি উৎসবে সাধারণত প্রতিদ্বন্দ্বিরা একে অন্যের ঘুড়ির সুতা কেটে ঘুড়িকে ভূপাতিত করার প্রতিযোগিতায় অবতীর্ণ হোন। আকাশে উড্ডয়নরত ঘুড়িগুলোকে ভূপাতিত করতে প্রতিযোগিতামূলক পদ্ধতি হলো নিজের ঘুড়ির সুতা দিয়ে প্রতিদ্বন্দ্বীর ঘুড়ির সুতাকে ঘষে সুতা ছিঁড়ে দেয়া। একাজে বিশেষ কৌশলের প্রয়োজন হয়, এবং অতি আবশ্যিকভাবেই প্রয়োজন হয় ধারালো সুতা। আর ধারালো সুতা তৈরির প্রয়োজনেই দরকার হয় মাঞ্জা দেয়া।   প্রণালী  সুতাকে ধারালো করতে মূল উপাদান হিসেবে ব্যবহৃত হয় কাচচূর্ণ বা কাচের গুঁড়া। কাচের গুঁড়া যাতে সুতার গায়ে সেঁটে থাকে, সেজন্য সংযোজনী হিসেবে ব্যবহৃত হয় আঠা। আর সুতার সৌন্দর্য্যবর্ধনে অতিরিক্ত সংযোজিত হয় রং —রং, মাঞ্জার মূল উপাদান নয়। যে সুতাকে ধারালো করা হবে তা আঠা এবং কাচচূর্ণের দ্রবণে ডুবিয়ে নেয়া হয়। এবং সুতার মধ্যে ভালো করে সেই দ্রবণ যাতে লাগতে পারে, তাই সেই সুতাকে বারবার দ্রবণে লেপে নেয়া হয়। এরপর সুতা শুকিয়ে নিয়ে নাটাই-এ প্যাঁচিয়ে ঘুড়ি ওড়ানোর জন্য প্রস্তুত করা হয়।   আরো দেখুন   ঘুড়ি  ঘুড়ি উৎসব   তথ্যসূত্র   বিষয়শ্রেণী:ঘুড়ি
ফাতহুল মুতাআল ফি মাদহিন-নিআল () আহমদ আল-মাকরী আত-তিলমিসানি রচিত মুহাম্মাদের নালাইন বা জুতা সম্পর্কে লিখিত একটি বই। এখানে লেখক নবীর জুতা সম্পর্কে লিখিত সমস্ত তথ্য সংকলন করেছেন। এটি মিশরে ১০২০ হিজরি সালে লেখা হয়। গ্রন্থটিতে তিনি ভাষাগত বিশ্লেষণ, কবিতা, সীরাত ও হাদিসের বর্ণনা, নালাইনের অবস্থা, আকৃতি এবং এর একটি চিত্রাঙ্কিত বর্ণনাও অন্তর্ভুক্ত করেছেন।   গ্রন্থটির বিন্যাস   আল-মাকরী এই গ্রন্থটিকে একটি ভূমিকা, চারটি অধ্যায় এবং একটি উপসংহার অধ্যায়ে ভাগ করেছেন।   ভূমিকা: নালাইন, ক্বিবাল, শিরাক এবং শিসা শব্দগুলোর ভাষাগত অর্থ নিয়ে আলোচনা করা হয়েছে।  প্রথম অধ্যায়: নালাইন শরীফ সম্পর্কে নবীজির (সা.) থেকে প্রাপ্ত কিছু হাদিস নিয়ে আলোকপাত করা হয়েছে।।  দ্বিতীয় অধ্যায়: ইসলামের কিছু ইমামের বর্ণনা অনুযায়ী নবীজির (সা.) নালাইনের আকৃতির বর্ণনা দেওয়া হয়েছে।  তৃতীয় অধ্যায়: নালাইন শরীফের প্রশংসায় রচিত কিছু উৎকৃষ্ট কবিতা ও পঙ্ক্তি উদাহরণ দেওয়া হয়েছে।  চতুর্থ অধ্যায়: নালাইন শরীফের প্রমাণিত বৈশিষ্ট্য এবং এর বর্ণিত উপকারিতা বর্ণনা করা হয়েছে।  উপসংহার: নালাইন এবং এর আদর্শ সম্পর্কে সারসংক্ষেপ লেখা হয়েছে।   আরও দেখুন   নাফহুত তীব মিন গুসনিল আন্দালুসির রতীব  আল-দুরার ফী আখতাসার আল-মাগাজি ওয়াল-সির  সুবালুল হুদা ওয়ার রাশাদি ফি সিরাতি খিরিল ইবাদি  আলা হামিশ আস-সিরাহ   তথ্যসূত্র    বহিঃসংযোগ    আর্কাইভ.কম ওয়েবসাইটে ফাতহুল মুতাআল ফি মাদহিন-নিআল  বিষয়শ্রেণী:আরবি ভাষায় মুহাম্মাদের জীবনীগ্রন্থ বিষয়শ্রেণী:সুন্নি সাহিত্য বিষয়শ্রেণী:আরবি ভাষার বই বিষয়শ্রেণী:২০০৬-এর বই বিষয়শ্রেণী:মুহাম্মাদের উপর প্রার্থনার বই